Dlhotrvajúce chronické bolesti trojklanného nervu
Dobrý deň,

Dnes mi neurologička predpísala na dlhodobé chronické bolesti trojklanného nervu liek Duloxetin Sandoz- 30 mg. Ja som si prečítala nežiaduce účinky tohto lieku a dosť ma zaskočili, pretože lekárka mi povedala, že liek sa dobre znáša. Čo si o tom myslíte, sú moje obavy na mieste?Dakujem
Dobrý deň
Ďakujeme za Vašu otázku
Výskyt vedľajších účinkov liekov je vysoko individuálny. Pri niektorých liekoch sa zvyknú vyskytnúť na začiatku terapie a časom môžu samé odznieť, u iných sa dostavia pri dlhodobom užívaní vplyvom kumulácie liečiva v organizme. Vzhľadom na to, že lekár predpisuje lieky na základe stanovenej diagnózy a po zhodnotení všetkých rizík, odporúčam dodržiavať odporúčanú liečbu. V prípade výskytu vedľajších účinkov je potrebné kontaktovať predpisujúceho lekára, ktorý potvrdí, prípadne vylúči súvislosť s prebiehajúcou terapiou a rozhodne o ďalšom liečebnom postupe.
Prajem pekný zvyšok dňa
S pozdravom, PharmDr. Lucia Kubáňová